LĒMUMU PROJEKTI

[image: Attēls, kurā ir ekrānuzņēmums

Mākslīgā intelekta ģenerēts saturs var būt nepareizs.] 
   
MĀRUPES NOVADA PAŠVALDĪBAS DOME   
   
Daugavas iela 29, Mārupe, Mārupes novads, LV-2167   
67934695 / marupe@marupe.lv / www.marupe.lv   
   
   
DOMES ĀRKĀRTAS SĒDES PROTOKOLS 
Nr.13
   
2026.gada 19.augusts, plkst.12.45   
   
Darba kārtība: 
	Nr.p.k. 
	Izskatāmais jautājums 
	Ziņotājs 

	1. 
	Par Mārupes novada pašvaldības apbalvojuma "Goda raksts" piešķiršanu. 
	Laura Cine-Caune 



LĒMUMPROJEKTS Nr.1
[bookmark: _Hlk136436338]Par Mārupes novada pašvaldības apbalvojuma “Goda raksts” piešķiršanu 
Mārupes novada pašvaldībā 2026.gada 5.augustā saņemts iesniegums, reģistrēts ar Nr. 1/2.1-3/3521, ar lūgumu Mārupes novada pašvaldības Apbalvojumu komisijai izvērtēt Latvijas 3x3 basketbola izlases galvenā trenera Raimonda Feldmaņa sasniegumus, izcīnot FIBA 3x3 Pasaules kausa čempionu titulu, un piešķirt Mārupes novada pašvaldības augstāko apbalvojumu “Goda raksts”.
	Iesniegumā norādīts, ka Latvijas 3x3 basketbola izlases gūtie panākumi - uzvara FIBA 3x3 Pasaules kausā - ir nozīmīgs sasniegums Latvijas basketbola vēsturē un apliecina Raimonda Feldmaņa profesionālo meistarību, spēju konkurēt visaugstākajā starptautiskajā līmenī un ieguldījumu Latvijas 3x3 basketbola attīstībā. Raimonda Feldmaņa panākumi ir mērķtiecīga darba, neatlaidības un ilggadējas profesionālās pieredzes rezultāts. Viņa vadībā Latvijas izlase pirmo reizi izcīnīja Pasaules kausa čempionu titulu, apliecinot augstu komandas sagatavotību, disciplīnu un spēju sasniegt izvirzītos mērķus pasaules līmenī. Tāpat Raimonds Feldmanis ir aktīvi iesaistīts Mārupes novada sporta dzīvē, piedalās novada organizētajos pasākumos un ar savu pieredzi, zināšanām un sasniegumiem iedvesmo jaunos sportistus. Viņš ar savu darbību stiprina Mārupes novada atpazīstamību un prestižu, apliecinot, ka arī mūsu novadā aug un darbojas augsta līmeņa sporta personības. Raimonda Feldmaņa ieguldījums Latvijas 3x3 basketbola attīstībā, sporta vērtību popularizēšanā un jaunās paaudzes iedvesmošanā ir nozīmīgs. Viņa sasniegumi un ieguldījums sportā ir pelnījuši augstu novērtējumu un atzinību.
Raimonds Feldmanis ir Mārupes novada iedzīvotājs, viņa dzīvesvieta Mārupes novada pašvaldības administratīvajā teritorijā deklarēta kopš 2014.gada 5.februāra.
Kārtību, kādā Mārupes novada pašvaldība piešķir, pasniedz un anulē tās dibinātos apbalvojumus, nosaka Mārupes novada pašvaldības nolikums “Par Mārupes novada pašvaldības apbalvojumiem” (turpmāk – Nolikums), kas apstiprināts ar Mārupes novada pašvaldības domes 2024.gada 29.maija lēmumu Nr.21 (protokols Nr.10).
Nolikuma 1.3.punkts noteic, ka apbalvojuma mērķis ir novērtēt un godināt personas par ieguldījumu un īpašiem nopelniem Mārupes novadam nozīmīgās darbības jomās. Saskaņā ar 3.2.punktu Goda rakstu piešķir par personas īpašiem nopelniem [..] Nolikuma šā punkta izpratnē par nopelniem uzskatāms gan vienreizējs izcils darbs, gan ilgstoša un mērķtiecīga panākumiem bagāta darbība. Saskaņā ar Nolikuma 2.4. punktu, vienlaikus ar Goda raksta piešķiršanu, apbalvotajai personai tiek piešķirta naudas balva 1500 euro apmērā pēc nodokļu nomaksas.
[bookmark: _Hlk177988020]Apbalvojumu komisija 2026.gada 5.augustā izskatīja minēto iesniegumu un pieņēma lēmumu par Mārupes novada pašvaldības augstākā apbalvojuma “Goda raksts” un naudas balvas 1500 euro apmērā, pēc nodokļu nomaksas, piešķiršanu Raimondam Feldmanim par izciliem sasniegumiem FIBA 3x3 Pasaules kausā, pārstāvot Latvijas Republiku un Mārupes novadu.  
Saskaņā ar Nolikuma 4.15.apakšpunktu un 3.1.apakšpunktu, Apbalvojumu komisijas lēmumprojekti par apbalvojumu – Goda raksts un Atzinības raksts – piešķiršanu tiek iesniegti izskatīšanai Domes sēdē. Lēmumu par Goda raksta un Atzinības raksta piešķiršanu pieņem Dome.
Pamatojoties uz iepriekš minēto, saskaņā Nolikuma 3.1.apakšpunktu, un ņemot vērā Apbalvojumu komisijas 2026.gada 5.augusta protokolu Nr.2, atklāti balsojot ar ___ balsīm „par” ( ), „pret”___,  „atturas” ___,  Mārupes novada pašvaldības dome  nolemj:

1. Piešķirt Raimondam Feldmanim Mārupes novada pašvaldības augstāko apbalvojumu “Goda raksts” un naudas balvu 1500 euro apmērā pēc nodokļu nomaksas.
2. Centrālās pārvaldes Finanšu un grāmatvedības nodaļai, organizēt 1.punktā minētās naudas balvas izmaksu apbalvotajai personai no Mārupes novada pašvaldības domes budžeta.
3. Apbalvoto personu godināt “Mārupes novadam 5” svinīgajos pasākumos. 

